**江南春 唐代：杜牧**

千里莺啼绿映红，水村山郭酒旗风。 南朝四百八十寺，多少楼台烟雨中。

**夏日绝句 宋代：李清照**

生当作人杰，死亦为鬼雄。至今思项羽，不肯过江东。

**竹枝词 唐代：刘禹锡**

杨柳青青江水平，闻郎江上踏歌声。东边日出西边雨，道是无晴却有晴。

**乌衣巷 唐代：刘禹锡**

朱雀桥边野草花，乌衣巷口夕阳斜。 旧时王谢堂前燕，飞入寻常百姓家。

**泊船瓜洲 宋代：王安石**

京口瓜洲一水间，钟山只隔数重山。春风又绿江南岸，明月何时照我还？

**山行 唐代：杜牧**

远上寒山石径斜，白云深处有人家。停车坐爱枫林晚，霜叶红于二月花。

**乐游原 唐代：李商隐**

万树鸣蝉隔岸虹，乐游原上有西风。羲和自趁虞泉宿，不放斜阳更向东。

**题西林壁 宋代：苏轼**

横看成岭侧成峰，远近高低各不同。不识庐山真面目，只缘身在此山中。